Document ID: 32001R2146

Kommissionens forordning (EF) nr. 2146/2001
af 31. oktober 2001
om ændring af forordning (EF) nr. 1121/2001 om fastsættelse af justeringskoefficienter til multiplikation af referencemængden for de enkelte traditionelle importører under importtoldkontingenterne for bananer og om fravigelse af forordning (EF) nr. 896/2001 for så vidt angår indgivelse af nye ansøgninger om importlicenser
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets forordning (EØF) nr. 404/93 af 13. februar 1993 om den fælles markedsordning for bananer(1), senest ændret ved forordning (EF) nr. 216/2001(2), særlig artikel 20,
under henvisning til Kommissionens forordning (EF) nr. 896/2001 af 7. maj 2001 om gennemførelsesbestemmelser til Rådets forordning (EØF) nr. 404/93 for så vidt angår ordningen for indførsel af bananer til EF(3), ændret ved forordning (EF) nr. 1613/2001(4), særlig artikel 5, stk. 2, og
ud fra følgende betragtninger:
(1) I henhold til artikel 5, stk. 1, i forordning (EF) nr. 896/2001 fastsatte Kommissionen ved forordning (EF) nr. 1121/2001(5), ændret ved forordning (EF) nr. 1603/2001(6), en justeringskoefficient, der skal anvendes på referencemængden for hver importør i de to kategorier af traditionelle importører, på grundlag af medlemsstaternes meddelelser om de samlede referencemængder for traditionelle A/B- og C-importører.
(2) Da en medlemsstat siden har fremsendt en meddelelse, er de samlede referencemængder for de traditionelle importører for C-toldkontingentet nået op på 716609 tons. Den justeringskoefficient, der anvendes på referencemængden for hver traditionel C-importør, skal derfor ændres.
(3) Forordning (EF) nr. 1121/2001 bør ændres i overensstemmelse hermed.
(4) De traditionelle C-importører bør kunne indgive nye ansøgninger om importlicenser for fjerde kvartal 2001 som følge af forhøjelsen af deres referencemængde.
(5) Bestemmelserne i denne forordning bør straks træde i kraft under hensyn til fristerne for indgivelse af nye ansøgninger om importlicenser.
(6) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Bananer -
UDSTEDT FØLGENDE FORORDNING:
Artikel 1
I artikel 1 i forordning (EF) nr. 1121/2001 ændres den justeringskoefficient, der anvendes på referencemængden for hver traditionel C-importør, til "0,98449".
Artikel 2
Medlemsstaternes myndigheder underretter senest den 14. november 2001 de pågældende importører om den i henhold til artikel 1 justerede referencemængde.
Artikel 3
Uanset artikel 15, stk. 1, i forordning (EF) nr. 896/2001 kan hver traditionel C-importør for fjerde kvartal af 2001 indgive nye ansøgninger om importlicens for C-toldkontingentet mellem den 19. og 23. november 2001.
De nationale myndigheder udsteder importlicenserne senest den 30. november 2001. Licensernes gyldighedsperiode udløber den 7. januar 2002.
Myndighederne meddeler Kommissionen de mængder, der er ansøgt om licens for, senest to arbejdsdage efter udløbet af perioden for indgivelse af ansøgninger.
Artikel 4
Denne forordning træder i kraft på dagen for offentliggørelsen i De Europæiske Fællesskabers Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 31. oktober 2001.

Labels: 3
17